Batu basurek Pagaruyuang VIII

Batu basurek Pagaruyuang VIII adolah ciek batu basurek nan barasa dari maso Rajo Adityawarman, batarikh 1291 Saka atau 1369 M. Batu basurek ko bantuaknyo lasuang batu basagi ampek, tabuek dari batu lapilin bawarno coklat kaputiahan, panjangnyo 52 cm, leba 49 cm, jo taba (tinggi) 30 cm. Tulisan naskah batu basurek tadapek pado pamukoan ateh dari lasuang, ditulih dalam bahaso Sanskerta nan bacampua saketek jo bahaso Jawa Kuno.Istiawan, Budi (2006) Selintas Prasasti dari Melayu Kuno, Cet.1, Balai Pelestarian Peninggalan Purbakala Batusangkar (Wilayah Kerja Provinsi Sumatera Barat dan Riau), hlm 23-24.

 Panggambaran 
Pambacoan sabalunnyo dek De Casparis (1989) agak balain, inyo manapsirkan candrasengkala tasabuik sabagai 1238 Saka atau 1316 M. Manuruiknyo, nan mangaluaan batu basurek ko adolah Akarendrawarman, sabagai pandaulu jo mamak kapado Adityawarman.

 Nan tasurek 
Naskah batu basurek ko manuruik Istiawan (2006) adolah sbb.:

 Om. tithiwarsatitha ratu ganato hadadi jestamasa dwidasa drta dana satata lagu nrpo kanaka jana amara wasita wasa
 sukhasthita //o//

 Aratinyo 
Tajamahan naskah batu basurek ko manuruik Istiawan (2006) adolah sbb.:

 Bahagia. Pado taun Saka 1291 bulan Jyesta tangga 12 (adolah) surang rajo nan salalu ringan dalam manyumbang ameh dan manjadi contoh bagaikan dewa nan (babaun) arum
 taratua jo salalu sanang

 Pandapek 

 Mambaco candra sengkala 
Tahun ditulihnyo prasasti iko banyatoan jo candra sengkala, yaitu jo kalimat dalam bahaso Sanskerta nan tiok-tiok kato punyo nilai angko.

Manuruik nan tabaco dek Istiawan , candra sengkala nan tasurek di batu iko babunyi “ratu ganato hadadi”. Kato “ratu“ aratinyo rajo, banilai 1; “gana” aratinyo makhluk satangah dewa, banilai 2; “hadadi” aratinyo manjadi, barnilai 12. Sahinggo candra sengkala iko punyo nilai tahun 1291 Saka, nan samo jo 1369 M. Tahun iko ado dalam rantang maso Adityawarman mamarentah, yaitu antaro 1347–1375 M. Surek di ateh batu iko mamuji rajo sebagai urang nan murah hati sampai-sampai basamoan jo dewa.

Manuruik nan tabaco dek Casparis, candra sengkala nan tasurek di batu iko babunyi "turangga awacara kara sasi". Kato “sasi” aratinyo bulan, banilai 1; “kara” aratinyo tangan, barnilai 2; “awacara” aratinyo suasana, barnilai 3, dan “turangga” atau kuda (bernilai 8). Sahinggo candra sengkala iko punyo nilai tahun 1238 Saka, nan samo jo 1316 M.

 Caliak pulo 
 Adityawarman
 Daftar batu basurek di Sumatera Barat

 Rujuakan 

Pagaruyuang VIII
Kategori:Minangkabau